CELEX: E2022P0001
Language: fi
Date: 2022-01-10 00:00:00
Title: G. Modiano Limitedin ja Standard Wool (UK) Limitedin 10 päivänä tammikuuta 2022 EFTAn valvontaviranomaista vastaan nostama kanne (Asia E-1/22) 2022/C 103/11

3.3.2022   
            
            
               FI
            
            
               Euroopan unionin virallinen lehti
            
            
               C 103/14
            
         
      G. Modiano Limitedin ja Standard Wool (UK) Limitedin 10 päivänä tammikuuta 2022 EFTAn valvontaviranomaista vastaan nostama kanne
      (Asia E-1/22)
      (2022/C 103/11)
      G. Modiano Limited ja Standard Wool (UK) Limited, edustajinaan asianajaja Karl O. Wallevik, Advokatfirmaet Wallevik, Klostergaten 36, 5005 Bergen, Norja, sekä lakimiehet Charles Whiddington ja Zanda Romata, Steptoe & Johnson L.L.P., 489 Avenue Louise, 1050 Bryssel, Belgia, nostivat 10 päivänä tammikuuta 2022 EFTAn tuomioistuimessa kanteen EFTAn valvontaviranomaista vastaan.
      G. Modiano Limited ja Standard Wool (UK) Limited pyytävät, että EFTAn tuomioistuin
      
                  1.
               
               
                  toteaa, että valitus on otettava tutkittavaksi ja että se on perusteltu;
               
            
                  2.
               
               
                  kumoaa EFTAn valvontaviranomaisen 9 päivänä marraskuuta 2021 asiassa 84045 tekemän päätöksen;
               
            
                  3.
               
               
                  toteaa, että tukiohjelma on uutta tukea ja että keräysasemat ovat saaneet sääntöjenvastaista tukea ainakin vuodesta 2002 lähtien, ja pyytää EFTAn valvontaviranomaista määrittämään sääntöjenvastaisen tuen määrän;
               
            
                  4.
               
               
                  velvoittaa EFTAn valvontaviranomaisen korvaamaan G. Modiano Limitedin ja Standard Wool (UK) Limitedin kustannukset;
               
            
                  5.
               
               
                  määrää lain edellyttämistä muista toimenpiteistä.
               
            Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
      
                  —
               
               
                  G. Modiano Limited on Englannissa ja Walesissa perustettu yksityinen osakeyhtiö. Sen pääasiallisena toimintana on lampaiden villan tuonti, vienti, jalostus ja kauppa.
               
            
                  —
               
               
                  Standard Wool (UK) Limited on Englannissa ja Walesissa perustettu yksityinen osakeyhtiö. Se on kansainvälinen villan jalostaja ja kauppias, joka keskittyy erityisesti villan ensijalostukseen ja kauppaan.
               
            
                  —
               
               
                  G. Modiano Limited ja Standard Wool (UK) Limited, jäljempänä ’kantajat’, toimittivat 6 päivänä syyskuuta 2019 EFTAn valvontaviranomaiselle kantelun Norjan villa-alan tukijärjestelmästä, jäljempänä ’tukijärjestelmä’.
               
            
                  —
               
               
                  Tämä vaatimus on kanne, joka koskee 9 päivänä marraskuuta 2021 tehdyn EFTAn valvontaviranomaisen päätöksen, jäljempänä ’riidanalainen päätös’, kumoamista.
               
            
                  —
               
               
                  Kantajat vaativat riidanalaisen päätöksen kumoamista sillä perusteella, että EFTAn valvontaviranomainen
                  
                              —
                           
                           
                              teki oikeudellisen virheen ja arviointivirheen, kun se katsoi, että tukijärjestelmä oli voimassa oleva tuki eikä uusi tuki;
                           
                        
                              —
                           
                           
                              ei ottanut huomioon kaikkia kantajien valvontaviranomaiselle lähettämässä kirjeenvaihdossa toimittamia merkityksellisiä tietoja ja rikkoi valvontaviranomaisen ja tuomioistuimen perustamisesta tehdyn EFTA-valtioiden sopimuksen 16 artiklan mukaista perusteluvelvollisuuttaan;
                           
                        
                              —
                           
                           
                              jätti selvittämättä ja arvioimatta, missä määrin keräysasemat saivat sääntöjenvastaista tukea;
                           
                        
                              —
                           
                           
                              ei tutkinut tukijärjestelmän kielteisiä kilpailuvaikutuksia eikä arvioinut niitä.